# Eustahijeva cijev

### Izvor: Wikipedija

Eustachijeva cijev (tuba pharyngotympanica, tuba auditiva) je tuba koja spaja ždrijelo s srednjim uhom. Naziv je dobila prema Eustachiusu, anatomu iz 16. stoljeća. Kod odraslih ljudi duga je otprilike 35mm.

## [uredi] Smještaj

Tuba se proteže od prednjeg zida srednjeg uha do lateralnog zida nasopharynxa, približno do razine donje nosne školjke. Dio tube (otprilike 1/3) koji je bliži uhu načinjen je od kosti dok je ostatak načinjen od hrskavice.

## [uredi] Funkcija

### [uredi] Izjednačavanje tlakova

Uobičajeno je tuba zatvorena, ali se može otvoriti kako bi propustila manju količinu zraka ne bi li izjednačila tlak srednjeg uha i atmosfere. Zijevanjem i gutanjem dolazi do pomicanja mišića vrata što otvara tubu. Neki ljudi imaju mogućnost voljnog aktivacije tih mišića (kao što i neki ljudi imaju mogućnost micanja ušima).

### [uredi] Odvodnja iscjedka

Tuba odvodi nastalu tekućinu iz srednjeg uha. Opstrukcija Eustachijeve tube može zatvoriti lumen tube, što sprečava odvodnju iscjedka i kao posljedica može se razviti upala srednjeg uha. Kod male djece tuba se nalazi više vodoravnije, što otežava otjecanje iscjedka i zobg toga su upale srednjeg uha kod male djece češće.

## [uredi] Utvrđivanje prohodnosti tube

### [uredi] Valsalvin pokus

Ispitanik zatvori nos i usta. Udahnuti zrak pokuša ispuhati kroz nos. Ako je cijev prohodna ispitanik će osjetiti u uhu punoću. Gutanjem nestaje osjećaj punoće u uhu.

### [uredi] Toynbeejev pokus

Ispitanik zatvori nos i usta. Počne gutati što će uzrokovati uvlačenje bubnjića (pojavu može utvrditi liječnik gledanjem bubnjića otoskopom).

Dobavljeno iz "http://hr.wikipedia.org../../../e/u/s/Eustahijeva_cijev.html"

Kategorije: Osjetilni organi | Anatomija

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Suomi
- Français
- Italiano
- Lietuvių
- Nederlands
- Polski
- Português
- Slovenčina
- Svenska
- Türkçe